Diari Oficial de la Generalitat Valenciana


Sumari del DOGV 5406, del 13-12-2006 (2006/14129)

RESOLUCIÓ de 23 de novembre de 2006, de la Direcció General d'Administració Autonòmica, per la qual es constitueix la borsa d'ocupació temporal per al nomenament de funcionaris interins, grup A, sector administració especial, metges del treball.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5406

Data del DOGV
:   13-12-2006

Secció del DOGV
:   II. AUTORITATS I PERSONAL - E) ALTRES ASSUMPTES

Número del document
:   2006/14017


Data del document
:   23-11-2006

Organisme emissor
:   Conselleria de Justícia, Interior i Administracions Públiques

Tipus de document
:   Resolució

Descriptors 

:   * metge
    * concurs administratiu
    * administració regional
    * treball temporal
    * concurs administratiu

RESOLUCIÓ de 23 de novembre de 2006, de la Direcció General d'Administració Autonòmica, per la qual es constitueix la borsa d'ocupació temporal per al nomenament de funcionaris interins, grup A, sector administració especial, metges del treball. [2006/F14117]  
L'apartat u de l'article 6 de l'Orde de 17 de gener de 2006, de la Conselleria de Justícia, Interior i Administracions Públiques, sobre regulació de borses d'ocupació temporal per a proveir provisionalment llocs de treball de l'administració del Govern Valencià (DOGV de 25.01.2006), disposa que a la finalització de cada procés selectiu d'ingrés en l'administració del Govern Valencià es dictarà una resolució per la direcció general competent en matèria de funció pública, en què es convoquen els aspirants que hagen superat algun exercici o alguna part de les proves obligatòries i eliminatòries dels processos selectius del Pla d'Estabilitat, perquè, en el termini de 10 dies, aporten la documentació acreditativa dels mèrits a què es referix l'article 10 de la present orde, sempre que no es troben en actiu en la categoria que es convoca.  
L'apartat u de l'article 5 estableix que les borses de treball d'ocupació temporal estaran constituïdes per: a) El personal que, havent participat en els processos selectius per a l'ingrés en l'administració del Govern Valencià, convocats després de l'entrada en vigor del Decret 33/1999, de 9 de març, del Govern Valencià, hagen aprovat algun exercici o alguna part de les proves de la fase d'oposició, obligatòries i eliminatòries dels processos selectius del Pla d'Estabilitat i acrediten els requisits que li van ser exigits per a participar en el procés selectiu. b) El personal interí i contractat laboral temporal cessat, així com el personal que resulte desplaçat o cessat com a conseqüència dels processos derivats del Pla d'Estabilitat Laboral regulat en la disposició transitòria sisena de la Llei de Funció Pública Valenciana, introduïda mitjançant una Llei 16/2003, així com de les proves selectives de les ofertes d'ocupació pública de 1999 i subsistents de 2000.  
Mitjançant una Orde de 24 de gener de 2005, de la Conselleria de Justícia i Administracions Públiques (DOGV de 03/02/05), es convoquen proves selectives d'accés al grup A, sector administració especial, metges del treball, torn d'accés lliure (Convocatòria 10/2004) i torn de promoció interna (Convocatòria 11/2004).  
A proposta del Tribunal de Selecció de les esmentades proves mitjançant una Resolució de 26 de maig de 2006, per la qual es convoquen els aspirants que han superat les proves selectives d'accés al grup A, administració especial, metges del treball.  
Per tant, i fent ús de les facultats que té conferides, aquesta Direcció General d'Administració Autonòmica resol:   
Primer  
Convocar la constitució de la borsa d'ocupació temporal per al nomenament de funcionaris interins, grup A, sector administració especial, metges del treball, per tal que, quan les necessitats del servei ho requerisquen, puguen proveir-se provisionalment llocs de treball dels referits grup, sector i naturalesa de l'administració del Govern Valencià, de conformitat amb el que estableix l'Orde de 17 de gener del 2006, de la Conselleria de Justícia, Interior i Administracions Públiques, reguladora de l'expressada matèria.   
Segon  
La borsa a què es referix el número apartat anterior estarà integrada pel personal que a continuació es relaciona:   
1. Aspirants que han aprovat algun exercici eliminatori de la fase d'oposició, de les proves selectives de les convocatòries 10/2004, torn d'accés lliure i 11/2004, torn de promoció interna, i que no es troben en actiu en el moment de la sol·licitud com a grup A, administració especial, metges del treball.  
2. El personal interí cessat, així com el que resulte desplaçat o cessat com a conseqüència dels processos derivats del Pla d'Estabilitat Laboral, regulat en la disposició transitòria sisena de la Llei de Funció Pública Valenciana, introduïda mitjançant la Llei 16/2003, així com de les proves selectives de les ofertes d'ocupació pública de 1999 i subsistents de 2000. En aquest cas, s'haurà d'acreditar la participació en les proves selectives d'accés al grup A, administració especial, metges del treball, torn d'accés lliure (Convocatòria 10/2004) i torn de promoció interna (Convocatòria 11/2004).  
Tercer  
1. Per a formar part de la borsa cal posseir els requisits exigits en la convocatòria de les proves selectives del grup A, sector administració especial, metges del treball, a què es fa referència en l'apartat anterior. A més, per al nomenament de funcionaris interins, s'hauran de tindre els requisits del lloc a exercir.   
2. La possessió dels requisits s'acreditarà abans del nomenament, en el termini que a aquest efecte es concedisca, llevat que ja consten acreditats davant de la Direcció General d'Administració Autonòmica, i en aquest cas, bastarà al·legar-los i indicar quan i a quins efectes es va presentar la documentació justificativa.   
3. L'orde de prelació en la formació de la borsa s'obtindrà de la suma de la puntuació obtinguda, d'acord amb el barem de mèrits que es desenvolupa en l'apartat següent. En cas d'igualtat de puntuació, primarà l'obtinguda pel personal discapacitat. Si l'empat es produeix entre persones discapacitades, s'elegirà el de major percentatge de minusvalidesa. Si encara persisteix l'empat, caldrà ajustar-se a la puntuació obtinguda en cada apartat del barem començant pel primer. Si persisteix l'empat, es dirimirà a favor del sol·licitant de major edat.   
Quart   
Els aspirants seran ordenats prenent en consideració els següents mèrits i situacions:  
1. Experiència professional:   
. Temps de serveis prestats en llocs de treball de naturalesa funcionarial del grup A, sector administració especial, metges del treball de l'administració del Govern Valencià, o dels seus organismes autònoms les competències dels quals, en matèria de personal, les exercisca la Conselleria de Justícia, Interior i Administracions Públiques, segons el que disposa l'article 27 de la Llei de Funció Pública Valenciana: 0,35 punts per cada mes complet de servei en actiu.   
. Temps de serveis prestats en llocs de treball de l'administració del Govern Valencià, o dels seus organismes autònoms, les competències dels quals, en matèria de personal, les exercisca la Conselleria de Justícia, Interior i Administracions Públiques, segons el que disposa l'article 27 de la Llei de Funció Pública Valenciana, no previstos en l'anterior apartat: 0,13 punts per cada mes complet de servei en actiu.  
. Temps de serveis prestats en altres administracions públiques en llocs que pertanguen al grup A, naturalesa funcionarial, sector administració especial, metges del treball: 0,05 punts, per cada mes complet de servei en actiu.  
El màxim de punts a obtindre pel present apartat serà de 28 punts.   
2. Proves selectives.  
Per cada una de les parts de caràcter obligatori i eliminatori corresponents a la fase d'oposició del procés selectiu per a l'ingrés en l'administració del Govern Valencià, grup A, sector administració especial, metges del treball, convocatòries 10/2004, torn accés lliure i 11/2004, torn promoció interna: 6,5 punts.  
3. Valencià:  
El coneixement de valencià es puntuarà d'acord amb la distribució següent:  
. Certificat de Coneixement Oral: 0,75 punts.   
. Certificat de Grau Elemental: 1 punt.   
. Certificat de Grau Mitjà: 2 punts.   
. Certificat de Grau Superior: 4 punts.   
Només es computarà el certificat de major nivell.   
4. Idiomes comunitaris.  
. Pel coneixement d'idiomes comunitaris, fins a 2 punts, a raó de 0,40 punts per curs o la seua equivalència, si es tracta de cicles d'escola oficial d'idiomes, així com 0,40 punts per cada 12 crèdits d'idioma comunitari, corresponent a títol oficial expedit per la universitat, de llicenciatura en les distintes filologies, o de mestre: especialitat llengües estrangeres, sempre que els esmentats títols no hagen sigut objecte de valoració per un altre apartat del barem.   
5. Altres titulacions.  
Per la possessió de títols acadèmics iguals o superiors a què siga exigit per a l'exercici dels llocs a cobrir: 1,5 punts per títol, fins a un màxim de 3 punts.  
6. Personal discapacitat.  
. Quan el grau de minusvalidesa siga igual o superior al 33 per cent: 5 punts.  
. Quan el grau de minusvalidesa siga igual o superior al 65 per cent: 10 punts.  
Cinqué  
Els mèrits que s'acaben de relacionar s'acreditaran:   
1. Experiència professional: certificats oficials expedits per l'òrgan competent de l'administració corresponent.   
Només als efectes del present barem, els llocs de treball la naturalesa jurídica dels quals s'haja modificat es considerarà que sempre han tingut la mateixa que posseïsquen en el moment de sol·licitud d'integració en la borsa.   
2. Proves selectives: sense perjuí del que al·leguen els sol·licitants, es comprovarà d'ofici el nombre d'exercicis superats per cada aspirant.   
3. Valencià: certificats oficials expedits o homologats per la Junta Qualificadora de Coneixements del Valencià.   
4. Idiomes comunitaris: titulacions oficials expedides o homologades per òrgan competent. Les paperetes no serviran com a acreditació.  
5. Altres titulacions: titulacions acadèmiques oficials expedides per òrgan competent.   
6. Personal discapacitat:  
. Certificat justificatiu del grau de minusvalidesa igual o superior a 33 per cent expedit per l'òrgan competent.  
. Certificat de capacitats a l'efecte de demanda d'ocupació, o si és el cas, l'acreditació d'haver-lo sol·licitat.  
La documentació haurà d'anar degudament compulsada.  
Sisé  
1. Tots els aspirants hauran de presentar la sol·licitud d'inscripció, el full d'autobaremació i la documentació acreditativa dels mèrits al·legats, si no consten inscrits al Registre de Personal d'aquesta direcció general, en el termini de 10 dies hàbils, comptats des de l'endemà de la publicació de la present resolució en el Diari Oficial de la Generalitat, a les seus de la Conselleria de Justícia, Interior i Administracions Públiques d'Alacant, Castelló i València, o en qualsevol de les oficines públiques previstes en l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.   
2. La Comissió de Seguiment de les Borses d'Ocupació Temporal prevista en l'article 12 de l'Orde, de 17 de gener de 2006, de la Conselleria de Justícia, Interior i Administracions Públiques, analitzarà les sol·licituds d'inclusió que s'hagen produït i efectuarà la baremació de mèrits al·legats pels aspirants, i procedirà a la seua integració en la borsa d'acord amb la puntuació obtinguda. La composició provisional d'aquesta es farà pública en la pàgina web de la Direcció General d'Administració Autonòmica i als taulers d'anunci de la seu central i direccions territorials de la Conselleria de Justícia, Interior i Administracions Públiques.   
3. Els aspirants disposaran d'un termini de 10 dies hàbils, a comptar de l'endemà de la publicació del llistat provisional per a formular les reclamacions que estimen oportunes en relació amb la puntuació atorgada. La Comissió de Seguiment estudiarà les al·legacions presentades i, en el termini màxim d'un mes, formularà proposta de la llista definitiu a la Direcció General d'Administració Autonòmica, que dictarà una resolució i ordenarà la seua publicació en els llocs indicats anteriorment.  
4. Una vegada finalitzat el termini establit en el punt primer, el personal interí que cesse en l'administració del Consell o en els seus organismes autònoms les competències dels quals, en matèria de personal, les exercisca la Conselleria de Justícia, Interior i Administracions Públiques, disposarà igualment de 10 dies hàbils, comptats a partir de la data del cessament, per a presentar davant de la Comissió de Seguiment de les Borses d'Ocupació Temporal, la sol·licitud d'inscripció en la borsa, el full d'autobaremació amb la documentació acreditativa dels mèrits al·legats, així com l'acreditació de la seua participació en les proves selectives d'accés al grup A, sector administració especial, metges del treball, torn d'accés lliure (Convocatòria 10/2004) i torn de promoció interna (Convocatòria 11/2004) en els mateixos llocs a què s'ha al·ludit en l'anterior apartat.   
Els mèrits al·legats hauran d'haver-se obtingut amb anterioritat a la finalització del termini de presentació de sol·licituds que s'obri amb la publicació de la present resolució.  
El personal cessat que no presente la sol·licitud d'incorporació en el termini previst s'entendrà que perd el dret.  
5. La sol·licitud d'inscripció i el full d'autobaremació a què es referixen els punts precedents, s'adjunten com a annexos I i II a la present resolució.  
Els mèrits que no consten inscrits i que no s'acrediten del mode establit en l'apartat cinqué, no es valoraran; els mèrits inscrits i/o els acreditats, hauran d'haver sigut obtinguts fins a la data d'acabament del termini de presentació de sol·licituds d'inscripció.  
Seté  
1. L'àmbit territorial d'aquesta borsa d'ocupació és de caràcter provincial, i la provisió de llocs, amb caràcter interí, s'efectuarà segons el que preveu l'article 3 i concordants de l'Orde de 17 de gener de 2006, de la Conselleria de Justícia, Interior i Administracions Públiques, sobre regulació de borses d'ocupació temporal per a proveir provisionalment llocs de treball en l'administració del Govern Valencià.   
2. Sense perjuí d'allò que s'ha indicat en el paràgraf anterior, els qui estigueren interessats a poder obtindre destinació en província o províncies diferents de les del seu domicili, hauran de fer-ho constar en la sol·licitud d'inscripció, i s'haurà de respectar l'orde de prelació, segons la puntuació, amb independència de quin siga el domicili de l'aspirant.  
Vuité   
En compliment de la disposició transitòria segona de l'orde esmentada en l'apartat anterior, quedarà dissolta la borsa que estiguera en vigor amb anterioritat a la data d'aquesta resolució, a partir de la constitució definitiva de la present per al nomenament de funcionaris interins del grup A, sector administració especial, metges del treball.  
Nové  
1. La present resolució posa fi a la via administrativa i en contra cal interposar recurs de reposició, amb caràcter potestatiu, davant del mateix òrgan que l'ha dictat, en el termini d'un mes a partir del dia següent al de la seua publicació, de conformitat amb els articles 109, 110, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
2. Si no es recorre en reposició, i d'acord amb el que disposen els articles 8, 14 i 46 de la Llei 29/1998, Reguladora de la Jurisdicció Contenciosa Administrativa, els interessats poden interposar recurs contenciós administratiu, davant del Jutjat del Contenciós Administratiu de València, en el termini de dos mesos a comptar de l'endemà de la publicació d'aquesta resolució.   
3. Les citacions en els recursos contenciós administratius que se substancien contra la present resolució es realitzaran mitjançant la inserció del corresponent edicte en el Diari Oficial de la Generalitat.  
València, 23 de novembre de 2006.. El director general d'Administració Autonòmica: Miguel Antonio Crespo Marzal.